Modulli o’qitishning tamoyillari - Shahrisabz davlat pedagogika instituti pedagogika fakulteti pedagogika nazariyasi...

|
Shahrisabz davlat pedagogika instituti pedagogika fakulteti pedagogika nazariyasi va tarixi (faoliyat turlari) pedagogikaning pragmatik aspektlari fanidan mustaqil ishi mavzu: Modulli ta’lim dasturlarini ishlab chiqishning konseptual asoslari
|
bet | 2/3 | Sana | 01.01.2024 | Hajmi | 0,68 Mb. | | #129372 |
Bog'liq Shahrisabz davlat pedagogika instituti pedagogika fakulteti pedaModulli o’qitishning tamoyillari
Faoliyatlik tamoyili-modullarni fan bo’yicha yoki tizimli faoliyat yondashuv asosida tuzish.
Modullilik tamoyili-modulli dasturlarning o’zgaruvchanligi va moslashuvchanligi ta’minladi.
Tizimli kvantlash tamoyili- modul materialini tizimlashni talab qiladi.
Motivatsiya[qiziqish uyg’otish]tamoyili-talabaning o’quv –bilim olish faoliyatini rag’batlantirishdan iborat bo’ladi.
Tenglik tamoyil –pedagog va talabaning o’zaro munosabatidagi tenglikni belgilaydi.
Muammolik tamoyili – muammoli vaziyatlar yaratish va mashg’ulotlarni amaliy yo’naltirilganligi orqali ta’minlanadi.
Kognitiv –vizuallik [ ko’z bilan kuzatiladigan]tamoyili-o’qitishdagi nafaqat surat vazifasini , shu bilan birga kognitiv vazifasi ham bajarish kerak.
Xatoliklarga tayanish tamoyili- o’qitish jarayonida xatoliklarni izlash uchun vaziyatlar yaratiladi.
O’quv vaqtini tejash tamoyili-o’quv vaqti zahirasi yaratiladi.
Texnologik tamoyil-o’qitishning rejalashtirilgan natijalariga erishish kafolatlanadi.
Uzviylik tamoyili-o’quv rejadagi soatlar mosligi ta’minlanadi.
Fan bo’yicha faoliyat yondashuvi asosidagi modulli o’qitish texnologiyasi
Fan bo’yicha faoliyat yondashuvi ta’limning fanli tizimida modul metodologiyasini qo’llashni anglatadi.Bunday modulli o’qitish texnologiyasini oliy ta’lim tizimida akademik litseylarda va kasb-hunar kollejlarida,pedagog va muhandis-pedagoglar malakasini oshirish tizimlarida qo’llash maqsadga muvofiqdir.
Modulli o’qitishga o’tishda quydagi maqsadlar ko’zlanadi:
o‘qitishning (fanlar orasida va fanning ichida) uzluksizligini ta’minlash;
o‘qitishni individuallashtirish;
o‘quv materialini mustaqil o‘zlashtirish uchun yetarli sharoit yaratish;
o‘qitishni jadallashtirish;
fanni samarali o’zlashtirishga erishish.
Shunday qilib, modulli o‘qitishda talabalarni o‘z qobiliyatiga ko‘ra bilim olishi uchun to‘la zarur shart-sharoitlar yaratiladi. O‘qitishning modul tizimiga o‘tish samaradorligi, quyidagi omillarga bog‘liq.
O‘quv muassasasining moddiy-texnikaviy bazasi darajasi;
professor-o‘qituvchilar tarkibining malakaviy darajasi;
talabalarning tayyorgarlik darajasi;
ko`zlangan natijalarni baxolash;
didaktik materiallar ishlab chiqish;
natijalarning taxlili va modullarni optimallashtirish.
Modulli o‘qitishga o‘tishda quyidagilarni amalga oshirish ko‘zda tutiladi:
ishchi o‘quv rejani chuqur tahlili asosida, o‘zaro chambarchas bog‘liq fanlar guruhi aniqlanadi, ya’ni butun o‘quv rejasi alohida makromodullar to‘plami sifatida qaraladi.
Ko‘pchilik hollarda quyidagi uch turdagi makromodullar tuzilishi mumkin:
gumanitar fanlarni o‘z ichiga oladigan;
iqtisodiy fanlarni o‘z ichiga oladigan;
umumta’lim, umutexnik, umumkasbiy va maxsus fanlarni o‘z ichiga oladigan.
Har qaysi makromodulning mutaxassisni shakllantirishda, o‘z maqsad va vazifasi bo‘ladi.
Ma’lum makromodulni o‘rganish maqsadi, unga kiradigan fanlarning o‘rganish maqsadlaridan kelib chiqadi. Har qaysi makromodulning o‘rganilish maqsadlari to‘plami, davlat ta’lim standartlarida aks ettirilgan, mutaxassis kadr tayyorlashning bosh maqsadini tashkil etadi. Har qaysi makromodulning maqsadi aniq tuzilgan bo‘lib, uning birinchi fani o‘rganila boshlaganida, talabalarga yetkazilishi lozim. Makromodulning har bir keyingi fani o‘rganila boshlanganida, u fanning o‘rganish maqsadlari talabalarga yetkazilishi zarur. Har qaysi makromodul ichida, o‘rganiladigan fanlarning optimal ketma-ketligi va ularni muddatlari o‘rnatiladi. Ya’ni o‘qitishning uzluksizligini ta’minlab, fanlarning o‘rganilish muddatlarini va shu orqali makromodulning o‘rganilish muddatlarini qisqartirishga erishish zarur. O‘quv soatlari hajmi katta bo‘lmagan (haftada 1-2, ayrim hollarda 3 soatli auditoriya
mashg‘ulotlari) fanlar, blok fanlar ro‘yxatiga kiritilishi, maqsadga muvofiq bo‘ladi va ular semestrning birinchi yoki ikkinchi yarmida o’tilishi mumkin. Modul o’z ichiga 2-3 ma’ruza va shu ma’ruzalar bilan bog‘liq bo‘lgan amaliy darslar va laboratoriya ishlarini qamrab olishi mumkin. Har qaysi modul bo‘yicha quyidagi materiallar tayyorlanadi:
talabalarning bilimini nazoarat qilish uchun testlar;
individual ishlar uchun topshiriqlar;
mustaqil ishlar uchun topshiriqlar;
o‘quv uslubiy tarqatma materiallar;
o‘quv-ilmiy adabiyotlar ro‘yxati;
ishchi o‘quv dastur.
Har bir modul uchun tarqatma va tasvirli materiallar to‘plami tuziladi va ular talabaga mashg‘ulotdan oldin beriladi. Modul tavsiya qilinadigan adabiyotlar bilan ta’minlanadi. Har bir talaba materiallarni o‘zlashtira borib, bir moduldan ikkinchi modulga o‘tadi. Iqtidorli talabalar boshqalarga bog‘liq bo‘lmasdan test sinovlaridan o‘tishlari mumkin. Modulli o‘qitish, fanning asosiy masalalari bo‘yicha umumlashtirilgan informatsiyalar beruvchi muammoli va yo‘riqli ma’ruzalar o‘qilishini taqozo etadi. Ma’ruzalar talabalarning ijodiy qobiliyatini rivojlantirishga qaratilmog‘i lozim. Modulning amaliy va laboratoriya mashg‘ulotlari ma’ruzalar bilan birga tuziladi, ular ma’ruzalar mazmunini o‘rganiladigan yangi material bilan to‘ldiriladi. Talabalar ma’lum amaliy ko‘nikmalarga ega bo‘ladilar. Ma’ruzalar matnini tayyorlashda, strukturalash va tizimlash usullarini qo‘llab, materiallarni blok-sxema, rasmlar bloki ko‘rinishida taqdim etilishi maqsadga muvofiq bo‘ladi. Bunda materialning o‘zlashtirish samaradorligi oshadi, chunki:
modulning pirovard maqsadi tushunib yetiladi;
o‘quv materialining elementlari orasidagi bog‘liqlanishlar va uning o‘tishlar yaqqol ko’rsatiladi;
asosiy jihatlar ajratib ko‘rsatiladi;
o‘quv materialining (modulning) butun hajmi talabaning ko‘z oldida gavdalanadi
Modul tizimida o‘quv materialining mazmunini strukturalashda, eng avvalo, informatsiyani “siqish” vazifasi ko‘zlanadi. Bilimlarni to‘la, foydalanish uchun qulay holda taqdim etilishiga harakat qilish lozim. O‘quv informatsiyasi bir vaqtning o‘zida 4 xil – rasmli, sonli, simvolli va og‘zaki ko‘rinishda uzatilganida eng mustahkam o‘zlashtirishga erishiladi. Modulli ta’lim metodikasi tuzishda, bu holat asos bo‘lib xizmat qiladi. Har qaysi modul bo‘yicha rasmlar bloklarida simvolli alomatlarni (savollar qo‘yilishi tarzida) joylashtirish, savollarni rasm tarzida tasvir etish, formulalar, jadvallar, grafiklar va uslubiy ko‘rsatmalarni taqdim etish, maqsadga muvofiq bo‘ladi.
|
|
Bosh sahifa
Aloqalar
Bosh sahifa
Shahrisabz davlat pedagogika instituti pedagogika fakulteti pedagogika nazariyasi va tarixi (faoliyat turlari) pedagogikaning pragmatik aspektlari fanidan mustaqil ishi mavzu: Modulli ta’lim dasturlarini ishlab chiqishning konseptual asoslari
|